**Patrik Koyš** (\* 24. október 1995) je slovenský hokejový útočník hrajúci na pozícii pravého krídla. Je odchovancom klubu MHK Dubnica nad Váhom.

Klubový hokej
-------------

Patrik Koyš začínal s hokejom v klube MHK Dubnica nad Váhom, odkiaľ ako dorastenec prestúpil pred sezónou 2010/11 do susedného klubu Dukla Trenčín. V sezóne 2011/12 hrával striedavo za trenčianskych dorastencov a juniorov a taktiež nastúpil aj v 1. hokejovej lige SR na 9 stretnutí za mužstvo HK Orange 20. Práve v tejto sezóne nastúpil aj za slovenské mládežnícke reprezentácie. Odohral 5 prípravných stretnutí za slovenskú reprezentáciu do 17 rokov a 2 prípravné stretnutia za slovenskú reprezentáciu do 18 rokov. Vrcholom sezóny však bol pre Patrika Koyša štart na Majstrovstvách sveta do 18 rokov v I. A divízii, ktoré sa konali doma na Slovensku v Piešťanoch. Slovensko na tomto šampionáte nižšej kategórie vyhralo a okrem zlatých medailí si vybojovalo postup do elitnej kategórie Majstrovstiev sveta do 18 rokov. V tejto sezóne bol aj dvakrát draftovaný. Do KHL ho draftoval v 5. kole zo 167 miesta klub HC Slovan Bratislava a do zámorskej juniorskej ligy QMJHL ho draftoval klub Shawinigan Cataractes v 1. kole z 25 miesta.

Sezónu 2012/13 začal v Dukle Trenčín, kde odohral okrem 10 zápasov v juniorskom mužstve aj 5 zápasov za mužov Dukly Trenčín v extralige, ale v priebehu sezóny odišiel do zámoria do súťaže QMJHL, kde začal hrávať za klub Shawinigan Cataractes, ktorý ho draftoval. V jeho drese odohral 46 stretnutí. Po sezóne sa vrátil do slovenskej extraligy. Hrával za tím HK Orange 20. Za slovenskú reprezentáciu do 20 rokov odohral 8 prípravných stretnutí.

Sezónu 2014/15 začal v tíme HK Orange 20, kde bol kapitánom mužstva, ale dohral ju za mužov Dukly Trenčín. Aj v tejto sezóne si zahral za slovenskú reprezentáciu do 20 rokov. Odohral v jej drese 8 prípravných zápasov a 7 zápasov na Majstrovstvách sveta, ktoré sa konali v Kanade, kde bol asistentom kapitána. V nasledujúcom ročníku už hrával stabilne za mužov Dukly Trenčín odkiaľ, ale po 29 zápasoch prestúpil do klubu HK Poprad.

Pred sezónou 2016/17 sa stal hráčom klubu MHC Martin. V klube sa stal najproduktívnejším strelcom a najproduktívnejším hráčom v kanadskom bodovaní po základnej časti. V tejto sezóne nastúpil prvýkrát aj za slovenskú seniorskú reprezentáciu na jeden prípravný zápas.
Od sezóny 2017/18 sa stal hráčom klubu HC Košice. Za HC Košice odohral aj vinou zranenia len 16 zápasov. Počas sezóny išiel na hosťovanie do klubu MHk 32 Liptovský Mikuláš za ktorý odohral 10 stretnutí. Ku koncu sezóny sa vrátil naspäť do Košíc, kde odohral play off. 
Od sezóny 2018/19 sa stal opäť hráčom HK Poprad.

Sezónu 2019/20 začínal na Slovensku v SHL v klube HC Topoľčany. Po 11 stretnutiach v drese Topočian podpísal zmluvu s extrasligovým klubom HK Nitra za ktorú odohral 25 zápasov.

Osobné úspechy
--------------

Draft
* *Sezóna 2010/11*
	+ Draftovaný v 3. kole zo 42. miesta klubom Vaughan Stars do ligy GMHL

* *Sezóna 2011/12*
	+ Draftovaný v 5. kole zo 167. miesta klubom HC Slovan Bratislava do ligy KHL

* *Sezóna 2011/12*
	+ Draftovaný v 1. kole z 25. miesta klubom Shawinigan Cataractes do ligy QMJHL

Majstrovstvá sveta do 18 rokov I. A divízia
* *Sezóna 2011/12*
	+ Víťaz šampionátu a postup do elitnej kategórie

Majstrovstvá sveta do 20 rokov
* *Sezóna 2014/15*
	+ Bronzová medaila za tretie miesto na šampionáte

Extraliga SR
* *Sezóna 2016/17*
	+ Najviac gólov v klube MHC Martin po základnej časti - 16 gólov
	+ Najviac bodov v kanadskom bodovaní v klube po základnej časti - 41 bodov za 16 gólov a 25 asistencií

Seniorská reprezentácia
* *Sezóna 2016/17*
	+ Prvý reprezentačný štart v seniorskej reprezentácii v prípravnom stretnutí

Štatistiky - Základná časť
--------------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2011/12 | SVK  1. hokejová SR | HK Orange 20 | 9 | 1 | 2 | 3 |
| 2012/13 | SVK  Extraliga SR | HC Dukla Trenčín | 5 | 0 | 0 | 0 |
| 2012/13 | Kanada  QMJHL | Shawinigan Cataractes | 46 | 2 | 8 | 10 |
| 2013/14 | SVK  Extraliga SR | HK Orange 20 | 20 | 3 | 4 | 7 |
| 2014/15 | SVK  Extraliga SR | HK Dukla Trenčín | 14 | 3 | 2 | 5 |
| 2015/16 | SVK  Extraliga SR | HK Dukla Trenčín | 29 | 3 | 6 | 9 |
| 2015/16 | SVK  Extraliga SR | HK Poprad | 21 | 5 | 6 | 11 |
| 2016/17 | SVK  Extraliga SR | MHC Martin | 54 | 16 | 25 | 41 |
| 2017/18 | SVK  Extraliga SR | HC Košice | 16 | 1 | 8 | 9 |
| 2017/18 | SVK  Extraliga SR | MHk 32 Liptovský Mikuláš | 10 | 2 | 6 | 8 |
| 2018/19 | SVK  Extraliga SR | HK Poprad | 33 | 3 | 8 | 11 |
| 2019/20 | SVK  SHL | HC Topoľčany | 11 | 6 | 8 | 14 |
| 2019/20 | SVK  Extraliga SR | HK Nitra | 25 | 2 | 10 | 12 |

Štatistiky - Play-off
---------------------

| Sezóna | Súťaž | Klub | Stretnutia | Góly | Asistencie | Body |
| --- | --- | --- | --- | --- | --- | --- |
| 2014/15 | SVK  Extraliga SR | HC Dukla Trenčín | 5 | 2 | 1 | 3 |
| 2015/16 | SVK  Extraliga SR | HK Poprad | 5 | 2 | 2 | 4 |
| 2016/17 | SVK  Extraliga SR | MHC Martin | 8 | 4 | 1 | 5 |
| 2017/18 | SVK  Extraliga SR | HC Košice | 3 | 0 | 0 | 0 |

Reprezentačná kariéra
---------------------

| Sezóna | Tím | Turnaj | Miesto konania | Stretnutia | Góly | Asistencie | Body | Umiestnenie Slovenska |
| --- | --- | --- | --- | --- | --- | --- | --- | --- |
| 2011/12 | Slovensko 17 | Prípravné stretnutia | - | 5 | 2 | 5 | 7 | - |
| 2011/12 | Slovensko 18 | Prípravné stretnutia | - | 2 | 0 | 0 | 0 | - |
| 2011/12 | Slovensko 18 | Majstrovstvá Sveta do 18 rokov I. A divízia | SVK  Piešťany | 5 | 0 | 1 | 1 |  1. miesto |
| 2013/14 | Slovensko 20 | Prípravné stretnutia | - | 8 | 1 | 1 | 2 | - |
| 2014/15 | Slovensko 20 | Prípravné stretnutia | - | 8 | 2 | 2 | 4 | - |
| 2014/15 | Slovensko 20 | Majstrovstvá Sveta juniorov | Kanada  Toronto, Montreal | 7 | 1 | 2 | 3 |  3. miesto |
| 2016/17 | Slovensko | Prípravné stretnutie | - | 1 | 0 | 0 | 0 | - |
| 2017/18 | Slovensko | Prípravné stretnutia | - | 2 | 0 | 0 | 0 | - |

Zdroj
-----

* Patrik Koyšna eliteprospects
* Patrik Koyš na eurohockey.com